Betogers maak amok op Kaapstadse snelweë | Maroela Media
Verskeie snelweë in en om Kaapstad is Dinsdagaand (12 Junie 2018) deur betogings geraak. Foto: Twitter via @CHunsingerMP
Verskeie snelweë in en om Kaapstad is Dinsdagaand deur betogings geraak, insluitend paaie wat met brandende buitebande versper is en 'n vragmotor wat aan die brand gesteek is.
Die Stad Kaapstad het gesê betogers het buitebande op die R300, naby die N2, aan die brand gesteek. Polisiebeamptes is na dié toneel tussen die N2- en Hindle-afrit ontbied en het gevind dat twee van die bane in 'n noordelike rigting versper is. Die betogers het egter laat spaander voordat die polisie opgedaag het.
Op die N7 is buitebande in albei rigtings aan die brand gesteek en die snelweg moes tussen Plattekloofweg en Potsdamweg gesluit word.
'n Vragmotor is ook op die N7-Suid aan die brand gesteek.
Volgens inligting op sosiale media hou die betogings verband met ontevredenheid oor grond hoewel die motief vir die betogings nie deur amptelike bronne bevestig is nie.
Verskeie snelweë in en om Kaapstad is Dinsdagaand (12 Junie 2018) deur betogings geraak. Foto: ANA
Ons wil hê (alles verniet hê). Nou breek en brand ons alles wat oor jare deur ander mense opgehou is.
Omsat sekere mense verkondig "vat vir jou grond", ek mag nou seker nie name noem nie, nou brand ons maar ander mense se goed. En dit lyk my dis ook heel wettig deesdae om paaie toe te maak en te verniel wat voorkom want niemand doen of se iets daaromtrent nie.
Stuur aan Kanada.
Wie sal so dom wees om in 'n land van anargie, brandstigting, arbeids onrus en so meer te kom belê.
Die verkiesing is op pad en "ons" sal wanorde skep so ver moontlik net om die deel van die land waar dit darem redelik gaan, onregeerbaar te maak.